KOORDINACIJSKO VIJEĆE ZA URBANO

 PODRUČJE GRADA POŽEGE

KLASA: 024-03/22-01/7

URBROJ: 2177-1-07-04/1-22-2

Požega, 17. ožujak 2022.

Z A P I S N I K

sa 2. sjednice Koordinacijskog vijeća za urbano područja grada Požege održane 17. ožujak 2022. godine, s početkom u 10:00 sati, u Gradskoj vijećnici Grada Požege, Trg Sv. Trojstva 1

NAZOČNI:

1. Željko Glavić, gradonačelnik Grada Požege - predsjednik

2. Marija Šarić, gradonačelnica Grada Pleternice - članica

3. Ivica Kovačević, načelnik Općine Jakšić - član

4. Zdravko Mandić, načelnik Općine Brestovac - član

5. Mile Pavičić, načelnik Općine Kaptol - član

6. Robert Hofman, načelnik Općine Velika - član

OSTALI NAZOČNI:

1. Ida Dumančić, ravnateljica Javne ustanove Lokalna razvojna agencija Požega

2. Andreja Menđel, pročelnica Upravnog odjela za komunalne djelatnosti i gospodarenje

3. Jasminka Vodinelić, voditeljica Odsjeka za ITU mehanizam

4. Jelena Vidović, voditeljica Odsjeka za gospodarstvo, poduzetništvo i europske integracije

5. Dario Colle, voditelj Odjela za strateško planiranje i razvojne programe Javne ustanove Lokalna razvojna agencija Požega

Predsjednik pozdravlja prisutne, predlaže dnevni red, zatim pita da li ima prijedloga za nadopunu dnevnog reda, kako nema prijedloga u svezi izmjene dnevnog reda, daje isti na glasovanje i konstatira da je jednoglasno usvojen sljedeći

D N E V N I R E D

 1. Usvajanje Zapisnika sa 1. sjednice Koordinacijskog vijeća za urbano područje grada Požege

 2. Odluka o davanju pozitivnog mišljenja na konačni nacrt Komunikacijske strategije i

 Komunikacijskog akcijskog plana Strategije razvoja urbanog područja grada Požege za financijsko

 razdoblje od 2021. do 2027. godine

 3. Razno

Ad 1.

Usvajanje Zapisnika sa 1. sjednice Koordinacijskog vijeća za urbano područje grada Požege

 Predsjednik se obratio okupljenima s upitom da li imaju primjedbe na dostavljeni Zapisnik s 1. sjednice Koordinacijskog vijeća za urbano područje grada Požege, te budući nije bilo primjedbi dao je Zapisnik na usvajanje. Isti je usvojen jednoglasno.

Ad 2.

 Odluka o davanju pozitivnog mišljenja na konačni nacrt Komunikacijske strategije i

Komunikacijskog akcijskog plana Strategije razvoja urbanog područja grada Požege

 za financijsko razdoblje od 2021. do 2027. godine

 Obrazloženje 2. točke dnevnog reda - usvajanje Odluke o davanju pozitivnog mišljenja na konačni nacrt Komunikacijske strategije i Komunikacijskog akcijskog plana Strategije razvoja urbanog područja grada Požege za financijsko razdoblje od 2021. do 2027. godine po zahtjevu Predsjednika dala je Ida Dumančić.

 Ida Dumančić pozdravila je sve prisutne, i objasnila da je obveza Koordinacijskog vijeća sukladno Smjernicama za uspostavu urbanog područja nakon usvajanja nacrta Komunikacijske strategije i Komunikacijskog akcijskog plana Strategije razvoja urbanog područja grada Požege za financijsko razdoblje od 2021. do 2027. godine, uputiti spomenute prijedloge dokumenata Gradskom i Općinskim vijećima grada, odnosno općina koje čine urbano područje na usvajanje.

 Po zaprimanju pozitivnih mišljenja spomenutih predstavničkih tijela, Koordinacijsko vijeće za urbano područje Grada Požege treba usvojiti konačni nacrt Komunikacijske strategije i Komunikacijskog akcijskog plana Strategije razvoja urbanog područja grada Požege za financijsko razdoblje od 2021. do 2027. godine, te se navedeni dokumenti trebaju uputiti Gradskom vijeću Grada Požege na usvajanje. Zbog zakonom propisanih rokova Gradsko vijeće Grada Požege treba usvojiti iste do 25.03.2022.godine, a namjera je sjednicu održati 24.03.2022.godine.

 Kako su zaprimljena pozitivna mišljenja svih predstavničkih tijela, Ida Dumančić pitala je da li netko ima primjedbe na predloženi konačni nacrt Komunikacijske strategije i Komunikacijskog akcijskog plana Strategije razvoja urbanog područja grada Požege za financijsko razdoblje od 2021. do 2027. godine. Kako nije bilo primjedbi, predloženo je usvajanje spomenutih dokumenata.

 Konačni nacrt Komunikacijske strategije i Komunikacijskog akcijskog plana Strategije razvoja urbanog područja grada Požege za financijsko razdoblje od 2021. do 2027. godine usvojeni su jednoglasno.

Ad 3.

Razno

Ida Dumančić upoznala je prisutne sa sljedećim koracima bitnim za proces izrade Strategije razvoja urbanog područja grada Požege za financijsko razdoblje od 2021. do 2027. godine.

Sjednica je zaključena u 10:35 sati.

 PREDSJEDNIK KOORDINACIJSKOG VIJEĆA

 dr.sc. Željko Glavić, v.r.